Revista Time numește pentru prima dată "copilul anului". O adolescentă, inventator și om de știință, a câștigat titlul.
Revista Time numește pentru prima dată "copilul anului" o adolsecentă inventatoare. Gitanjali Rao a folosit tehnologia pentru pentru a rezolva probleme precum apa potabilă contaminată, dependența de opioide și cyberbullying-ul. Activista Greta Thunberg a devenit cea mai tânără persoană a anului anul trecut.
Un om de știință și inventator în vârstă de 15 ani a fost numit pentru prima dată "copil al anului" de revista Time, relatează The Guardian. Gitanjali Rao, din Denver, Colorado, a inventat noi tehnologii într-o gamă largă de domenii, inclusiv un dispozitiv care poate identifica plumbul în apa potabilă și o aplicație, plus o extensie Chrome care folosește inteligența artificială pentru a detecta cyberbullying-ul.Gitanjali a fost aleasă din 5.000 de nominalizați din SUA. Numărul a fost redus la cinci finaliști de către un comitet de tineri alături de comediantul și prezentatorul TV Trevor Noah.Într-un interviu cu actrița Angelina Jolie, Gitanjali a spus: "Nu arăt ca omul de știință tipic. Tot ce văd la televizor este că omul de știință un om mai în vârstă, de obicei alb și bărbat.""Obiectivul meu s-a schimbat într-adevăr, nu numai de la crearea propriilor dispozitive pentru a rezolva problemele lumii, ci și să-i inspir și pe ceilalți să facă la fel. Pentru că, din experiența personală, nu este ușor când nu vezi pe altcineva ca tine. Așadar, chiar vreau să transmit acest mesaj: dacă eu pot să o fac, o poți face și tu și oricine."Time a început să acorde premiul "bărbatul anului" în 1927. Ulterior a actualizat titlul la "persoana anului", dar aceasta este prima dată când numește un "copil al anului". Time, care produce și Time For Kids, pentru copii, a făcut echipă cu postul de televiziune Nickelodeon pentru noul premiu.Anul trecut, activista Greta Thunberg a devenit cea mai tânără "persoană a anului". Ea a primit distincția la vârsta de 16 ani.